google/wiki40b huggingface dataset:
I frihetens bur (film fra 1912)

I frihetens bur er en norsk stumfilm fra 1912, regissert av Halfdan Nobel Roede. 
Filmviteren Gunnar Iversen har fremholdt at I frihetens bur er en alternativ tittel på en annen film fra 1911 som Halfdan Nobel Roede hadde regissert, nemlig Under forvandlingens lov. 
Filmen har samme tittel som Gunnar Heibergs lystspill fra 1910, som først ble utgitt på trykk i 1929. Både Heibergs skuespill og stumfilmen til Roede er komedier om utroskap, men handlingsforløpene avviker ellers ganske mye fra hverandre.

Handling

Filmen er et lystspill om utroskap. En mann og en kvinne er gift på hver sin kant, men har innledet et forhold. Ektefellene deres oppdager utroskapen, og en av de bedratte ektefellene klarer å helle sovepulver i begges drinker. Etter at de har falt i søvn, plasserer de forsmådde ektefellene dem i hvert sitt bur.
Great Island oljekraftverk

Great Island oljekraftverk er et varmekraftverk i County of Wexford i Irland, der elvene Barrow of Suir møtes. Anlegget har en installert produksjonskapasitet på 240 MW, fordelt på 2 x 60 MW og 1 x 120 MW blokker. Anlegget ble påbegynt omkring 1965, og stod ferdig i 1972. Brenselkilden er tungolje. Operatør er Endesa Irland.
Johannes Dümichen

Biografi

Dümichen studerte filologi og teologi i Berlin og Breslau. Etterhvert ble han elev av Karl Lepsius og Heinrich Brugsch, og egnet seg til studier av egyptiske inskripsjoner. Han reiste mye i Egypt, og publiserte resultatene sine i mange viktige bøker. 
Dümichen ble sendt av den prøyssiske regjeringen for å utforske nildalen i 1862 og 1868. Han ledsaget også den prøyssiske kronprinsen til Egypt ved åpningen av Suezkanalen. I 1872 ble han utnevnt til professor i egyptologi i Strasbourg, hvor et nytt professorat var opprettet for å konkurrere med det berømte professoratet ved Collège de France.
Aizy-Jouy

Befolkningsutvikling

Antall innbyggere i kommunen Aizy-Jouy
Referanse: INSEE
Irlands riksvåpen

Irlands riksvåpen er på blå bunn en gull harpe. Riksvåpenet ble vedtatt den 9. november 1945. Harpen har vært et symbol for Irland fra middelalderen. Den omtales også som Brian Borus harpe. Harpen ble brukt i seglet til Den irske fristaten (1921–1937) og blir nå brukt som eneste figur i riksvåpenet for republikken Irland.

Våpenmotivet i andre sammenhenger

Den irske harpen inngår også i Storbritannias riksvåpen og kongevåpen. I tiden etter unionen mellom England, Skottland og Irland i 1603, er harpen plassert i tredje felt i skjoldet (nederst til venstre for tilskueren). Dermed er Irlands harpe rangert etter feltene med våpnene til England (1. og 4. felt) og Skottland (2.felt). 
Stiliseringen av harpen varierer gjennom  tidene, blant annet i det britiske kongevåpenet der utsiden av harpen forekommer som en kvinnefigur med vinger bakover på øvre kant av harpen.
Gi meg fri

«Gi meg fri» er en norsk sang og kom på andreplass i Melodi Grand Prix 1966. Sangen er komponert og skrevet av Arne Bendiksen.
Sangen var en av fem i Melodi Grand Prix 1966, den norske uttakingen til Eurovision Song Contest 1966 i Luxembourg. Sangen ble framført på norsk av Kirsti Sparboe med lite orkester og så på nytt av Åse Kleveland med Kringkastingsorkestret. Den endte på andreplass med 11 poeng.
Tverregga

Tverregga er en fjellkam som ligger 6 km vest for Hallgrenskarvet i Kirwanveggen i Dronning Maud Land. Den ble kartlagt av norske kartografer og etter landmålinger og flyfoto tatt av Maudheimekspedisjonen (NBSAE) (1949–52) samt senere flyfoto (1958–59).
Claus Christiansen

Landslaget

Han deltok i flere internasjonale turneringer for Danmark. Han ble europamester i fotball i 1992.
«Udsigter fra Ulrikken»

Teksten

Udsigter fra Ulrikken.
Jeg tog min nystemte Cithar i Hænde,

Sorgen for gik mig paa Ulrikkens Top;

Tænkte paa Bauner, om de skulde brænde,
 
Og byde Mandskab mod Fienden op;

Følede Freden, blev glad i min Aand,

Og greb til min Cithar med legende Haand.
Værdige gamle graaskaldede Bierge,

I, som omgierde min Fædrene-Bye,

I, som saa mangen en Torden afværge,

Og sønderbryde electriske Skye,

Yndig er Dalen, I hegne mig ind,

Og Foraar og Dalen oplive mit Sind.
Herfra fortryllende Syner jeg skuer,

Lungegaards Vandet, den Slette saa blaa,

Nyegaards Alleens løvkronede Buer,

Derunder prydede Skiønne at gaae,

Deromkring Markens den festlige Dragt,

Det Guld i det Grønne den blomstrende Pragt.
Tæt ved mig Alrikstads dobbelte Slette,

Kongeborg fordum og brugbar til Strid,

Skiøn af Naturen om Fortrin vil trette

Med selve Nyegaard,  som prunker ved Flid,

Der løb fra Svartedig skummende Aae,

Der saae jeg Møllehiul flittig at gaae.
Bedre frem Bergen, det Handelens Sæde,

Strækkende Arme om seilbare Vaag.

Derhen høifarmede Jægter med Glæde

Rustes hver Sommer til dobbelte Tog;

Derfra gaae Skibe saa vide om Land;

Der kiøber, der sælger, der handler hver Mand.
Der seer jeg Skoven af Masterne høie,

Handlende Stuers bredvaiende Flag;

Vippebom seer jeg sig flittig at bøie,

Flittig at hæve. – Tangenternes Slag

Paa dette Handels-Claveer gav Musik,

Og Vare af Skuderne dandsende gik.
Nu tog jeg Vand af den springende Kilde,

Hvorudaf Oldtidens Kæmpeslægt drak.

Naar de lykønske sit Fødeland vilde,

Sverdet af Skeden tillige de trak.

Vee! den, saa sang de, saa synger jeg og,

Den Niding, som Sverd imod Fødeland drog.
Freden, o! Bergen! din Rede beskierme,

Sommeren krone hver Ager med Brød,

Ilden og Sverdet dig aldrig fornærme,

Havet dig aabne sit frugtbare Skiød;

Da mellem Biergene syv skal du staae,

Naar nybaget Kiøbsted i Luften maae gaae.
Jeg drak den Skaal, som mig Ulrikken skienkte,

Drikker den samme, I, som have Viin.

Hver, som oprigtig mod Fødebye tænkte,

Lod denne Munterheds Skaal være sin.

Held for vort Bergen, for Fødeland Held,

Gid alting maae blomstre, fra Fiere til Field.
Pseudergolis

Utseende

Middelsstore (vingespenn 50 – 70 mm), kraftig bygde sommerfugler med brede, ikke flikete vinger. Grunnfargen er brunoransje med flere tynne, mørke, bølgete tverrlinjer. Antennene er tynne og rundt halvparten så lange som forvingene.

Levevis

Den mest utbredte arten, Pseudergolis wedah, lever i subtropisk skog, gjerne i mellom 1500–2300 meters høyde. Larvene lever på planteslekten Debregeasia (neslefamilien, Urticaceae). De voksne sommerfuglene holder seg gjerne nær bakken, og hviler ofte på undersiden av blader.

Utbredelse

Slekten er utbredt fra India i vest til Sulawesi i øst.
PHP-Lisens

PHP-Lisensen er lisensen som programmeringsspråket PHP distribueres under. PHP-lisensen er ifølge Free Software Foundation en fri programvare-lisens.
Oscar for beste lydklipp

Oscar for beste lydklipp er en Oscar-pris som hvert år blir gitt til filmer med det beste lyddesignet eller den beste lydklippingen. Lydklipp vil si å lage lydeffekter. Prisen blir ofte gitt til den lydklipperen som har hovedansvaret for filmens lydklippavdeling. Noen ganger gis den også til lyddesignerne.
Noen ganger har Oscar-prisen for beste lydklipp blitt delt ut som Special Achievement Academy Awards, og ikke i sin konvensjonelle Oscar-form. Ifølge reglene til Oscar-akademiet Academy of Motion Picture Arts and Sciences (AMPAS) må et visst antall filmer bli nominert for at den vanlige Oscar-prisen kan bli delt ut. Hvis det ikke er nok nominasjoner blir Special Achievement Academy Award delt ut i stedet.
Dette er en liste over filmer som har vunnet eller blitt nominert til Oscar for beste lydeffekter (1963–1967, 1975), beste lydeffektklipp (1977, 1981–1999) eller beste lydklipp (1979, 2000–i dag). Se Oscar for beste lydmiks for akademiets andre lydkategori.
Riksvei 214

Riksvei 214 gikk mellom Hersoug og Mengshol i Ringsaker i Hedmark. Rv214 var adkomstveien nordfra til ferjesambandet Gjøvik–Mengshol, dette ble opprettet 1923 og nedlagt 1987. 
Strekningen Hersoug–Jølstad er i dag del av fylkesvei 213, strekningen Jølstad–Mengshol er fylkesvei 86.
Iljusjin Il-14

Utviklingen av Il-14

Flyet fløy første gang i 1950. Il-14 ble også bygget i Øst-Tyskland, Tsjekkoslovakia, og i Kina med betegnelsen  Y-6.
I likhet med andre fly av samme størrelse og for samme formål bygget like etter andre verdenskrig var flyet ment å bli en erstatter og etterfølger til Douglas DC-3 og den russiske lisensbygde variant Lisunov Li-2.
Det var utstyrt med to 1900 HK Shvetsov ASh-82T-7 stjernemotorer.
Antall bygde fly er usikkert, det er i alle fall over 1 000. Enkelte kilder oppgir over 1 122 inklusive de som ble bygget på lisens i Øst-Tyskland og Tsjekkoslovakia.

Ulykker med Il-14

Aviation Safety Network har i sin database registret 75 ulykker med sivile Il-14 frem til 1992. Det er grunn til å anta at at tallet er høyere. Det omfatter ikke eventuelle flyulykker i Sovjets flyvåpen som sjelden ble gjort kjent i vestlige media, og også sivile flyulykker bak jernteppet ble ikke alltid rapportert til den vestlige verden, med mindre den omfattet flyulykker hvor utenlandske passasjerer var omkommet.
25 personer, derav ti norske kvinner, omkom i Voronezj-ulykken 6. august 1955 ved byen Voronezj.
Huizi (valuta)

Huizi (forenklet kinesisk: 会子; tradisjonell kinesisk: 會子; pinyin: huì zi), utstedt i 1160, var den viktigste offisielle pengeseddel i det kinesiske sørlige Song-dynastiet.
Stratioceros

Utseende

En middelsstor, kontrastrikt farget trebukk. Grunnfargen er brunsvart, med en bred, rett, brun midtstripe som begynner med hodets bakre halvdel og fortsetter over pronotum og langs dekkvingenes søm. Pronotum og dekkvingene har brede, kremgule sidestriper. Antennene er mørke, det sylindriske, første leddet er kraftig utvidet i spissen, det andre leddet er ganske lite og knappformet, ledd tre til fem kraftige og klubbeformede, de ytterste leddene ganske tynne.

Levevis

Disse billene har larver som lever i død ved av løvtrær, ofte like under barken.

Utbredelse

Arten er utbredt i Sørøst-Asia (Yunnan).
Optimalt valutaområde

Et optimalt valutaområde (OVO) er et geografisk område der det vil være lønnsomt å ha en felles valuta. Optimale valutaområder kan variere sterkt i størrelse. De kan strekke seg over flere land eller utgjøre en del av et land. Teorien om optimale valutaområder (OVO-teori) skisserer krav som må møtes for at et område kan sies å utgjøre et opimalt valutaområde. Teorien blir ofte brukt ved diskusjon av hvorvidt et bestemt geografisk område (som omfatter flere valutaer) er egnet til å danne en økonomisk union, den sterkeste formen for økonomisk integrasjon.

Fire homogenitetskrav

En grunnleggende forutsetning for at et område skal kunne sies å være et optimalt valutaområde, er at området kjennetegnes av økonomisk ensartethet, eller homogenitet. Innen OVO-teori kan fire såkalte homogenitetskrav identifiseres (Martin 2001).
For det første bør økonomiene (nasjonale eller regionale) være ganske like og synkroniserte slik at påførte sjokk og pengepolitiske mottiltak får symmetrisk virkning. «Ganske like» er en vag formulering som er gitt forskjellige konkretiseringer av ulike teoretikere. For Ronald McKinnon (1963; referert i Martin 2001) innebærer dette kravet at medlemslandene bør ha lik grad av økonomisk åpenhet. Peter Kenen (1969; referert i Martin 2001) derimot, mener at kravet bør angå industriell struktur. Ifølge dette synet er industrielt mangfold og regional spesialisering idealet fordi dette vil føre til at ytre asymmetriske sjokk som påføres økonomien vil utjevne hverandre.
Homogenitetskrav nummer to går ut på at det må være full (nær perfekt) mobilitet av produksjonsfaktorer mellom regionene som utgjør valutaområdet. Dette er nødvendig for at asymmetriske sjokk ikke skal føre til regional ubalanse.
For det tredje bør regionene som inngår i valutaområdet ha omtrent lik inflasjon over tid. Store variasjoner i inflasjon vil nemlig føre til at systemet blir ustabilt.
Det fjerde og siste kravet går ut på at det bør finnes felles automatiske finansmekanismer med sentralt organisert skattesystemer som kan kompensere for nasjonale og regionale variasjoner i sjokk og vekst. Bakgrunnen for dette kravet er at man i enkeltland gjerne har enhetlige trygde- og overføringsordninger som automatisk støtter regioner i økonomiske vanskeligheter. Ifølge dette kravet vil man ikke få et optimalt valutaområde hvis man går inn for en felles valuta, men uten å opprette et felles system for automatisk finansiell stabilisering.

Kilder

Martin, Ron (2001). «EMU versus the Regions? Regional Convergence or Divergence in Euroland». Journal of Economic Geography.
Meløy videregående skole

OPUS Meløy

Meløy videregående skole OPUS er lokalisert til avdeling Glomfjord med studieverksted. Skoleåret 10/11 gis tilbud innen Helsearbeiderfsg, barne-og ungdomsarbeiderfag,produksjon og industriell teknikk (PIT), Automatiker, fag til generell studiekompetanse, studiespesialisering (ta fag i ordinær klasse på Avd Ørnes), Fritidsbåtfører/Fiskeskipper Kl C, for arbeidssøkende registrert i NAVarbeid, eller personer i en usikker arbeidssituasjon, kjøres Prosjekt 300 Del I og II. Del 1 involverer avklaring, veiledning, realkompetansevurdering, der målet er å utarbeide individuell karriereplan som viser hvordan deltakeren kan få fullført videregående opplæring og være aktiv jobbsøker. Del II er (tiltak) videregående opplæring, enten gitt i ordinære klasser i en av fylkets videregående skoler, eller gjennom Nordland fylkeskommunes tilbud for voksne på nett, Den Åpne Skolen (DÅS).
Abracassus

Abracassus er en demon i asiatisk mytologi. Abracassus hadde ormer til tær og en knute på halen. 
Namnet Abracassus kan ha sammenheng med tallet 365, slik som Abraxas i gresk mytologi.
Gloserhei gruve

Gloserhei gruve ligger i Froland kommune i Aust-Agder. Gruven ble nesten utelukkende drevet som et dagbrudd, og var i drift fra 1881 til 1986, og var basert på utvinning av kvarts og feltspat til industriell bruk. Gruven leverte en sjelden ren kvarts. En av kundene var Arendal Smelteverk, Eydehavn.
Gruven er i dag lite tilgjengelig, da bunnen av dagbruddet står under vann.
Park Jae-suk

Karriere

Park deltok ved Verdensmesterskapet i boccia 2006 i Rio de Janeiro i Brasil, der han kom på 17.-plass individuelt, og Sør-Korea kom på 13.-plass i lagkonkurransen. Ved Verdenscupen i boccia 2007 fikk han bronse, bak David Smith og Francisco Javier Beltran, som gjorde at han ved utgangen av 2007 var rangert som nummer 5 i verden.
Han deltok ved Paralympiske sommerleker 2008 i Beijing. I den individuelle konkurransen vant han sin gruppe i gruppespillet, og gikk videre til sluttspillet. Der møtte han imidlertid portugisiske João Paulo Fernandes i kvartfinalen, og tapte 2-3. Park endte dermed på 7.-plass i denne konkurransen. Ved Asia- og sørstillehavsmesterskapet i boccia 2009 fikk han to medaljer. Individuelt fikk han sølv, etter at han tapte finalen 1-4 for sin landsmann Kim Myeong-su, mens i lagkonkurransen fikk Sør-Korea bronse, etter at de vant bronsefinalen 8-5 over Japan. Park spilte her sammen Kim Myeong-su og Jeong So-yeong.
Solstikk

Solstikk er en sykdom forårsaket av direkte varmepåvirkning fra solstråler med lokal oppheting av hjernen. Barn er spesielt utsatt for solstikk.
Tilstanden forveksles ofte med hypertermi (heteslag) Symptomene på solstikk er relatert til trykkutvikling i hjernen som følge av overopphetingen.
St. Peters kirke i Shanghai

St. Peters kirke er en katolsk kirke i Huangpu-distriktet sentralt i Shanghai i Folkerepublikken Kina. Den ble først reist i 1933 i bysantinsk stil. Under kulturrevolusjonen ble den benyttet til andre formål. I desember 1984 ble sakristiet og en del av det opprinnelige korrommet gitt tilbake til bruk av bispedømmet Shanghai. Da Chongqinggaten skulle utvides, ble kirken revet i januar 1995, men en ny tomt rett ved ble stilt til disposisjon. Den nye kirken ble reist i omtrent samme arkitektoniske stil i 1996, og er senere blitt hjem ikke bare for et vanlig territorialsogn men også et tilholdssted for Shanghais utenlandske katolikker for messer på engelsk og koreansk.
Hell Gate

Hell Gate er et smalt tidevannsstrede i East River i New York City i USA. Det skiller Wards Island mot vest fra Astoria, Queens mot øst, (tidligere to separate øyer, nå sammenbundet ved et deponi).

Etymologi

Navnet "Hell Gate" er en forvanskning av det hollandske uttrykket Hellegat (det dukket først opp på et hollandsk kart som Helle Gadt), noe som kan bety enten lyse-stredet eller klar åpning og det var opprinnelig en del av East River. Den nederlandske oppdager Adriaen Block er den første europeer kjent for å ha navigert sundet og beskrevet det i sine notater under hans reise ombord i 1624 ombord i «Onrust». Hellegat er en ganske vanlig ord for vassdrag i Nederland.
med minst 20 separate eksempler. Fordi oppdagere fant navigasjon farlige i den Nye Verden. Et sted med steiner og sterkt tidevannstrøm (fra Long Island Sound, Harlem River sund, Upper Bay i New York Harbor, og mindre kanaler og noen av disse har blitt fylt)

Historie

I oktober 1776 seilte admiral Howe noen av den britiske flåten gjennom stredet, en handling som ble ansett som risokab på den tiden.
I 1851 begynte U.S. Army Corps of Engineers å fjerne hindringer fra sundet med eksplosive. Den 24. september1876 brukte korpset 30 tonn eksplosiver til å sprenge farlige steiner, som ble etterfulgt av ytterligere sprengningsarbeid. Den 10.,oktober 1885 gjennoførte Korpset den største eksplosjonen i denne prosessen, tilintetgjorde Flom Rock med 140 tonn eksplosiver . Eksplosjonen føles så langt borte som i Princeton, New Jersey og sendte en geysir av vann 76 meter opp i luften.Eksplosjonen er blitt beskrevet som «den største planlagte eksplosjon før de begynte testing for atombomber», selv om detonasjonen i Slaget ved Messines i 1917 var større. Restene fra sprengningen ble brukt i 1890 for å fylle gapet mellom Great Mill Rock og Little Mill Rock, slo sammen de to øyene til en enkelt øy. Mill Rock. Sprengningen inspirerte til den dramatiske avslutningen i den klassiske roman av Bram Stoker, Lair of the White Worm.
Mot slutten av det 19. århundre sank hundrevis av skip, inkludert HMS «Hussar» i sundet. Det var først i 1917 da Hell Gate Bridge (opprinnelig New York Connecting Railroad Bridge, nå kalt Hell Gate Bridge som forbinder Ward Island og Queens. Broen gir en direkte togforbindelse mellom New England og New York. I 1936 ble Triborough Bridge åpnet (offisielt Robert F. Kennedy Bridge siden 2008), slik at kjøretøyer kunne komme over til Manhattan, Bronx og Queens.
Den kvinnelige konduktør

«Den kvinnelige konduktør» er et skillingstrykk. Alf Prøysen forteller at denne er litt uvanlig siden den er trykket på et postkort. Prøysen presenterte visa i «Magasinet for alle» årgang 1957.

Teksten

1.De har vel ikke sett oss før

Den kvinnelige konduktør

med snorer både her og der

i fine nye og fjonge klær.

Har De fått et lite smil

De kjører aldri mer med bil,

men tar med sporet stadig vekk,

og kjører byen rundt i trekk.

Konduktøren gjør furore

omkring på sporet

Hun er alt alles yndling

konduktøren bare nikker,

så stø og sikker

på linje seks.
2.En herre kom inn på min trikk

han sendte meg et kjærlig blikk

men jeg bare sa ifra

kurtise vil jeg ikke ha.

Men han både ba og svor:

Jeg måtte tro ham på hans ord,

og før jeg kunne hindre det

lå han foran meg på kne

konduktør du må meg høre

akk la oss kjøre,

for hele livet sammen

konduktør akk still min smerte

skjenk meg ditt hjerte

på linje seks.
Thomas Button

Liv og virke

Thomas Button seilte fra England i begynnelsen av mai 1612 med de to skipene «Resolution» og «Discovery», og nådde munningen av en elv. Han kalt elven Nelson River, etter en av mannskapet som hadde omkommet underveis. De overvintret på det stedet som i dag er kjent som Port Nelson, og året etter satte de kursen mot nord for å lete etter Nordvestpassasjen. De mistet skipet «Resolution», i isen og fortsatte mot 65° nord. Han oppdaget og navnsatte øya Mansel og returnerte til England i september 1613. Han ble kreditert for oppdagelsen, og for å ha sikret vestkysten britisk herredømme over Hudsonbukta, som han kalte New Wales. Regionen fikk igjen besøk tolv år senere, i 1631 av kapteinene Thomas James og Luke Foxe.  Da kaptein Foxe oppdaget et kors, som var reist av Button i Port Nelson, gav han stedet og kysten på nordsiden av Nelson River navnet New North Wales og alt land på sydsiden for New South Wales.
Button ble slått til ridder av Jakob I og kunne deretter bruke tittelen Sir foran navnet sitt. Han fortsatte sin suksessrike karriere på havet og ble utnevnt som Admiral of the King's Ships on the coast of Ireland, som han var resten av karrieren. Tross sin posisjon i Royal Navy, var han lenge i krangel med den engelske adimiraliteten, noe som var nær ved å føre til en resolusjon, til hans fordel, like før han døde.
Button og hans menn var det første kjente europeere som har vært i det område som i dag er kjent som Manitoba. Hans oppdagelse fikk andre til å følge etter ved å bruke landmerker, hans historier og hans detaljerte nedtegnelser. De første kartene over områder nær Hudsonbukta, er laget etter hans , og forgjengeren Henry Hudsons oppdagelser. De var de første europeere i dette område av Nord-Amerika. Han var en av de aller første europeere til å utforske Nord-Amerka i mange av de områder som i dag er en del av Canada. Nelson River fikk navn etter ham.
Historien om Thomas Button er ikke så kjent og han har fått lite anerkjennelse for sitt arbeide. Det meste av Hudson's Bay Companys historie er heller ikke så godt kjent, tross rikholdig arkivmateriale er tilgjengelig i Manitoba i Canada. Det største landekjøp i den canadiske histories skyldes Hudson's Bay Companys virksomhet. Selskapet kan i stor grad ha hart ansvaret for de første oppdagere og karttegnere i området.
Friidrett under Sommer-OL 1912 – Tikamp menn

Resultater

Thorpe som vant konkurransen ble av International Olympic Committee fratatt gullmedaljen i 1913, ettersom han spilt profesjonell baseball før lekene i 1912 i strid med de olympiske amatørreglene. De andre utøverne rykket dermed opp en plass. I 1982 omgjorde IOC sin beslutning og Thorpe ble igjen stående som vinnere av konkurransen tilsammen med Wieslander. Avgjørelsen i 1982 innebar ikke noen endring av de øvrige medaljevinnerne.
Avery Brundage, som var IOCs president 1952 - 1972, kom på sekstendeplass. Han deltok ikke i de to siste øvelsene.
Diskret og kontinuerlig tid

Diskret betyr i informasjonsteoretisk forstand en verdi som er ikke-kontinuerlig i tid. En analog verdi er derimot kontinuerlig i tid. Hvis et signal er diskret i tid så er det ofte synonymt med en samplet verdi.
Matematisk håndteres diskrete verdier med summasjoner, mens kontinuerlige verdier håndteres som integraler.
At noe er diskret i tid må ikke forveksles med at det er kvantisert i verdi. En verdi som diskretiseres er delt opp i tid, mens en verdi som kvantiseres er delt opp i verdi. Når et signal omtales som digitalt er det både diskretisert (samplet) og kvantisert.
Bolognese

Opprinnelse og alder

Bolognese kommer fra den italienske byen Bologna, som den har fått sitt navn fra. Rasen tok form allerede på 1100-tallet.
Rasen ble populær i overklassen for sitt behagelige lynne og tiltalende utseende. Rasen fikk sitt gjennombrudd i renessansen, da den ble betraktet som en flott gave kongelige imellom. Bankieren i Firenze, Cosimo de Medici, ga blant annet åtte individer til de åtte mest fremstående familiene i Brussel i gave som en diplomatisk gest på begynnelsen av 1400-tallet.
Rasen kan ses på mange gamle malerier og er forbausende lik dagens bolognese, bortsett fra at den dengang kunne være sort og hvit, mens i dag skal være ren hvit. Bolognese er en forholdsvis sjelden rase i de fleste land, også Italia.

Utseende, anatomi og fysikk

Bolognese er en liten hund med fyldig pels, som skal være lang, tett og rufset, og dekke hele kroppen, med unntak av neseryggen. Av farger er kun ren hvit tillatt. Av utseende minner den mye om Bichon frisé, men er noe mer reservert i temperamentet. Ørene er høyt ansatt med rikelig pels. Store, mørke øyne og saksebitt. Mankehøyde for hannhunder er 27–30 cm og 25–28 cm for tisper.

Bruksområde

Rasen var avlet frem som selskapshund og det er også dens rolle i dag.

Lynne og væremåte

Bolognese er en hyggeig hund med godt lynne. Den tar lett lydighetstrening, egner seg som selskap for barn og kommer godt overens med andre hunder. Den er riktignok noe reservert.